རྒྱ་གར་དུ་དྲང་སྲོང་ཆེན་པོ་གཉིས་ཀྱིས་མཛད་པའི་གནའ་བོའི་སྙན་ངག་གི་གཏམ་རྒྱུད་ཆེན་མོ།དྲང་སྲོད་རྒྱས་པའམ་གླིང་སྐྱེས་ཀྱིས་མཛོད་པའི་མ་ཧཱ་བྷཱ་ར་ཏ་དང་དྲང་སྲོང་གྲོག་མཁར་གྱིས་མཛད་པའི་རཱ་མ་ཡ་ན།དཔལ་ལེགས་ལྡན་ནག་པོའི་གླུ་སོགས་གཏམ་བརྗོད་ཟློས་གར་དང་གློག་བརྙན་ཡང་མི་འདྲ་བ་མང་པོ་བཟོས་ཡོད་པ་མ་ཟད།བྱིས་པའི་ལོ་ཚད་ལ་གཞུག་སྟེ་གཏམ་རྒྱུད་དེ་དག་གི་འགུལ་རིས་གློག་བརྙན་དང་གློག་བརྙན་བསྡུས་པ་སོགས་མང་པོ་བཟོས་ཡོད་ལ།རྒྱ་གར་གྱི་ཧིན་དྷུའི་བྱིས་པ་ཚོས་ཀྱང་མ་ཧཱ་བྷཱ་ར་ཏ་དང་རཱ་མ་ཡ་ནའི་གཏམ་རྒྱུད་ཤེས་པ་མ་ཟད།དཔལ་ལེགས་ལྡན་ནག་པོའི་གླུའི་བསྟན་བཅོས་འདི་ཡང་གློག་བརྙན་བཟོས་ཡོད་ལ།ཆོས་དད་ཅན་ཚོས་རང་གིས་ངག་ནས་དཔལ་ལེགས་ལྡན་གྱི་གླུ་གྱེར་མི་འདོད་པའི་དུས་སུ་སྒྲ་བླངས་པར་ཉན་པ་དང་གློག་བརྙན་ལ་ལྟ་བཞིན་དད་པ་དང་མཆོད་བཀུར་བྱེད་པ་སོགས་རྒྱ་གར་བའི་ཆོས་དད་དང་མཆོད་འབུལ་སོགས་ཀྱི་སྐོར་ནི་བརྗོད་ལས་འདས་སོ།།